Puidu ja metsa müük metsaühistu abil
#000000
Surju koolipoisid viisid pesakastid metsa
#000001
Surju kooli õpilased panid vastlapäeval kodumetsa õpperaja äärde 25 pesakasti, mille poisid valmistasid tööõpetuse tunnis õpetaja Raivo Tõnissoni juhendamisel.
#000002
Ettevõtmine on Surju koolipere panus erametsaliidu algatatud “Eesti 100×100 pesakasti erametsa”, mida toetavad kohalikud metsaühistud, kõnealusel juhul MTÜ Ühinenud Metsaomanikud.
#000003
Üle poole kilomeetri pikkune koolimetsa õpperada valmis samuti Ühinenud Metsaomanike, Surju valla ja kooli koostöös. Halduspiiride muutmise järel jääb see Saarde valda.
#000004
“Rada on planeeritud nii, et selle ääres on võimalik vaadata mitmekesist metsakooslust, eri vanusega metsa, puuliike, taimi, seeni,” tutvustas Ühinenud Metsaomanike juhatuse esimees Kadri-Aija Viik. “Metsa õppeklassi rajamisel on see esimene etapp, kui saame raha, teeme istekohad ja katusealuse, mille projekt on tehtud.”
#000005
Järgmisena panevad 75 pesakasti kevade alguse päeval meie sulissõpradele üles Kilingi-Nõmme gümnaasiumi õpilased. Algatuses on oma osa OÜ Metsagrupil, mis toetab pesakastiehitajaid vajaliku materjaliga.
#000007
Kampaania “Eesti 100 x 100 pesakasti erametsa” algataja on Eesti Erametsaliit. Kokku soovitakse selle aasta jooksul koolide, metsaühistute ja erinevate ettevõtete koostöös metsadesse viia 10 tuhat pesakasti.
#000008
Kampaania edenemist saab jälgida ka erametsaliidu Facebooki grupis.
#000009